
JURBARKO RAJONO SAVIVALDYBĖS TARYBA



SPRENDIMAS
DĖL IKIMOKYKLINIO UGDYMO PASLAUGŲ TEIKIMO VASAROS LAIKOTARPIU JURBARKO RAJONO SAVIVALDYBĖS ŠVIETIMO ĮSTAIGOSE

2025 m. sausio 30 d. Nr. T2-7
Jurbarkas



  Vadovaudamasi Lietuvos Respublikos vietos savivaldos įstatymo 6 straipsnio 8 punktu, 15 straipsnio 4 dalimi ir atsižvelgdama į Jurbarko rajono savivaldybės biudžeto galimybes, Jurbarko  rajono savivaldybės taryba  n u s p r e n d ž i a:
	1. Neteikti ikimokyklinio ugdymo paslaugų šiose Jurbarko rajono savivaldybės švietimo įstaigose nuo 2025 m. liepos 1 d. iki 2025 m. rugpjūčio 31 d.:
	1.1. Jurbarko r. Veliuonos Antano ir Jono Juškų gimnazijos  Seredžiaus Stasio Šimkaus skyriuje-daugiafunkciame centre;
	1.2. Jurbarko r. Jurbarkų darželio-mokyklos Rotulių skyriuje;
	1.3. Jurbarko Vytauto Didžiojo pagrindinės mokyklos Smalininkų Lidijos Meškaitytės skyriuje;
1.4. Jurbarko r. Šimkaičių Jono Žemaičio pagrindinėje mokykloje.
   2. Leisti teikti ikimokyklinio ugdymo paslaugas, suformuojant laikinas ugdymo grupes, kuriose būtų ugdomi Jurbarko rajono savivaldybės vaikai:
	 2.1. nuo 2025 m. liepos 1 d. iki 2025 m. liepos 31 d.:
 2.1.1. Jurbarko vaikų lopšelyje-darželyje „Nykštukas“;
 2.1.2. Jurbarko r. Jurbarkų darželyje-mokykloje;
 2.1.3. Jurbarko r. Eržvilko gimnazijoje;
 2.1.4. Jurbarko r. Veliuonos Antano ir Jono Juškų gimnazijoje;
 2.1.5. Jurbarko r. Veliuonos Antano ir Jono Juškų gimnazijos Klausučių Stasio Santvaro skyriuje;
 2.1.6. Jurbarko Vytauto Didžiojo pagrindinės mokyklos Viešvilės skyriuje.
   2.2. nuo 2025 m. rugpjūčio 1 d. iki 2025 m. rugpjūčio 31 d.:
   2.2.1. Jurbarko „Ąžuoliuko“ mokykloje;
   2.2.2. Jurbarko r. Skirsnemunės Jurgio Baltrušaičio pagrindinėje mokykloje.
   3. Nustatyti, kad šio sprendimo 2 punkte nurodytose Jurbarko rajono savivaldybės švietimo įstaigose:
  3.1. ikimokyklinis ugdymas nuo 2025 m. liepos 1 d. iki 2025 m. rugpjūčio 31 d. organizuojamas tiems vaikams, kurių tėvai (globėjai, rūpintojai) iki 2025 m. balandžio 30 d. įstaigos direktoriui pateikia prašymą dėl vaiko lankymo švietimo įstaigą vasaros laikotarpiu;
  3.2. jeigu pateiktų prašymų lankyti švietimo įstaigą vasaros laikotarpiu yra daugiau, nei gali patenkinti švietimo įstaiga, pirmumo teisė suteikiama tokia tvarka:
  3.2.1. vaikams, kuriems Jurbarko rajono savivaldybės administracijos direktoriaus įsakymu paskirtas privalomas ikimokyklinis ugdymas;
  3.2.2. dirbančių tėvų (globėjų, rūpintojų) vaikams, kurių abu tėvai (globėjai, rūpintojai) arba vienas tėvas (globėjas, rūpintojas), jei vaiką augina vienas iš tėvų (globėjų, rūpintojų), pateiktame prašyme dėl vaiko priėmimo nurodytu laikotarpiu privalo dirbti ir pateikia darbdavių (- io) (įskaitant savarankiškai dirbančius asmenis) pažymas (-ą), įrodančias (-ią), kad darbdaviai  (- ys) tuo laikotarpiu jiems nesuteiks kasmetinių atostogų;
  3.2.3.  pagal prašymo pateikimo datą.
  3.3. nuo 2025 m. liepos 1 d. iki 2025 m. rugpjūčio 31 d. taikomi Atlyginimo už ikimokyklinio ir priešmokyklinio amžiaus vaikų išlaikymą Jurbarko rajono savivaldybės švietimo įstaigose tvarkos aprašo, patvirtinto Jurbarko rajono savivaldybės tarybos 2023 m. lapkričio 30 d. sprendimu Nr. T2- 348   „Dėl atlyginimo už ikimokyklinio ir priešmokyklinio amžiaus vaikų išlaikymą Jurbarko rajono savivaldybės švietimo įstaigose tvarkos aprašo patvirtinimo“, 16–21  punktai.
  Šis sprendimas per vieną mėnesį nuo paskelbimo arba įteikimo suinteresuotai šaliai dienos gali būti skundžiamas Lietuvos administracinių ginčų komisijos Kauno apygardos skyriui 
(Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

